ตัวเลือกนี้ใช้ในการเปิดหรือปิดการจำลอง fog table

Direct3D กำหนดให้การ์ดแสดงผลที่มีฮาร์ดแวร์เร่งความเร็ว  D3D  สามารถใช้คุณสมบัติ vertex fog หรือ table fog เกมบางเกมจะเรียกใช้คุณสมบัติของฮาร์ดแวร์ D3D อย่างไม่ถูกต้อง  และจำเป็นต้องใช้คุณสมบัติ table fog ตัวเลือกนี้จะช่วยให้เกมเหล่านี้สามารถทำงานร่วมกับโปรเซสเซอร์กราฟิก NVidia ได้อย่างถูกต้อง


ตัวเลือกเหล่านี้ใช้ในการควบคุมคุณสมบัติ anti-aliasing ของไดรเวอร์

การลดรอยหยัก (anti-aliasing) เป็นวิธีทำให้ขอบของวัตถุสามมิติเรียบ เพื่อลดลักษณะของภาพที่เป็นรอยหยัก โปรดระลึกไว้เสมอว่าการใช้คุณสมบัตินี้ จะไม่ทำให้โปรแกรม Direct3D ทุกชนิดสามารถเรนเดอร์ภาพที่มีการลดรอยหยักโดยอัตโนมัติ เพื่อให้คุณสมบัตินี้ทำงานอย่างถูกต้อง คุณจะต้องใช้กับแอปพลิเคชันที่รองรับคุณสมบัติการลดรอยหยัก


ใช้สำหรับเลือกวิธีการสุ่มเพื่อลดรอยหยัก

คุณสามารถปรับการตั้งค่า ซึ่งจะให้ผลลัพธ์ต่างๆ กัน เริ่มตั้งแต่ทำให้แอปพลิเคชันมีการทำงานเร็วที่สุด  จนถึงการสร้างภาพที่มีคุณภาพสูงสุด


ใช้สำหรับเลือกวิธีการมิปแม็ปอัตโนมัติ (Auto-mipmapping) ที่โปรเซสเซอร์กราฟิกจะใช้

คุณสามารถเลือกวิธีการมิปแม็ปแบบไบลิเนียร์ (Bilinear) หรือไตรลิเนียร์ (Trilinear) ได้ โดยที่วิธีไบลิเนียร์จะให้ประสิทธิภาพการทำงานที่เร็วกว่า ในขณะที่วิธีไตรลิเนียร์จะให้ภาพที่มีคุณภาพดีกว่า


ใช้สำหรับปรับไบแอสของ LOD (Level of Detail) ให้กับมิปแม็ป

ไบแอสต่ำจะให้คุณภาพของภาพดีกว่า ในขณะที่ไบแอสสูงจะทำให้แอปพลิเคชันมีประสิทธิภาพการทำงานดีขึ้น คุณสามารถเลือกจากค่าไบแอสที่กำหนดมาให้แล้ว 5 ค่า ซึ่งจะมี์ตั้งแต่ "คุณภาพของภาพดีที่สุด" จนถึง "ประสิทธิภาพการทำงานสูงสุด"


ตัวเลือกนี้จะทำให้โปรเซสเซอร์กราฟิกสามารถใช้หน่วยความจำของระบบในการจัดเก็บพื้นผิว (Texture) ได้ตามจำนวนที่ระบุไว้ (นอกเหนือจากหน่วยความจำที่ติดตั้งไว้บนตัวการ์ดแสดงผลเอง)

หมายเหตุ: จำนวนหน่วยความจำสูงสุดของระบบที่สามารถสงวนไว้สำหรับจัดเก็บพื้นผิว จะคำนวณจากจำนวนทางกายภาพของ RAM ที่ติดตั้งไว้ในเครื่องคอมพิวเตอร์ของคุณ หากระบบมี RAM มาก คุณก็จะสามารถกำหนดจำนวนความจำสำหรับจัดเก็บพื้นผิวได้มากขึ้นด้วย

การตั้งค่านี้ไม่มีผลกับระบบที่ใช้การ์ดแสดงผลแบบ AGP


โปรเซสเซอร์กราฟิก NVidia สามารถสร้างมิปแม็ปได้โดยอัตโนมัติ เพื่อเพิ่มประสิทธิภาพในการถ่ายโอนข้อมูลพื้นผิวผ่านบัสข้อมูล และทำให้ประสิทธิภาพในการรันแอปพลิเคชันสูงขึ้นด้วย

อย่างไรก็ตาม แอปพลิเคชันบางชนิดอาจแสดงผลไม่ถูกต้อง เมื่อคุณใช้คุณสมบัติการสร้างมิปแม็ปอัตโนมัติ คุณสามารถแก้ไขปัญหานี้ได้โดยลดจำนวนของระดับการสร้างมิปแม็ปอัตโนมัติลง จนได้ผลลัพธ์ภาพที่ถูกต้อง การลดจำนวนของระดับมิปแม็ปอาจสามารถลดการจัดเรียงพื้นผิวที่ไม่ถูกต้องหรือ "seaming" ได้ (อาจทำให้ประสิทธิภาพบางอย่างลดลง)


ตัวเลือกนี้จะทำให้คุณสามารถไล่สี (Dithering) ในการมิปแม็ปแบบไตรลิเนียร์ได้

การไล่สีมิปแม็ปจะทำให้ประสิทธิภาพในการรันแอปพลิเคชันเพิ่มขึ้น ในขณะเดียวกันก็อาจทำให้คุณภาพของภาพลดลง ซึ่งในบางครั้งคุณอาจไม่สังเกตเห็น  ดังนั้น คุณจึงสามารถใช้ประโยชน์ของประสิทธิภาพที่เพิ่มขึ้นจากการเรียกใช้คุณสมบัตินี้


ตัวเลือกนี้จะทำให้ระบบสามารถใช้การเปลี่ยนหน้าจอ ในการใช้แอปพลิเคชัน OpenGL แบบเต็มหน้าจอ ซึ่งอาจเป็นการเพิ่มประสิทธิภาพขึ้นด้วย หากไม่ได้เลือกใช้งานตัวเลือกนี้ OpenGL จะใช้วิธีการเคลื่อนย้ายบล็อคของบิตข้อมูลเพื่อกลับด้านจากบัฟเฟอร์ด้านหลังเป็นบัฟเฟอร์ด้านหน้า


ตัวเลือกนี้จะบังคับให้ไดรเวอร์รอสัญญาณ VBlank หลังจากที่เปลี่ยนหน้าจอแล้ว

หากไม่เลือกใช้งานตัวเลือกนี้ อัตราเฟรมของจอภาพจะสูงกว่าอัตรารีเฟรช +แต่อาจเกิดภาพรบกวนและภาพไม่ต่อเนื่อง ซึ่งอาจทำให้คุณภาพของภาพลดลง การใช้ตัวเลือกนี้จะเป็นการกำหนดให้ไดรเวอร์รอสัญญาณ VBlank


ลิสต์ของการตั้งค่าที่กำหนดเอง (หรือ "tweaks") ที่คุณบันทึกไว้ การเลือกรายการจากลิสต์จะเป็นการเริ่มใช้การตั้งค่านั้น ในการใช้การตั้งค่านี้ ให้คลิกที่ปุ่ม "ตกลง" หรือ "ใช้"


ใช้สำหรับบันทึกการตั้งค่าปัจจุบัน (รวมถึงค่าที่ตั้งไว้ในไดอะล็อก "Direct3D - Advanced") ให้เป็น "tweak" ที่กำหนดเอง การตั้งค่าที่บันทึกไว้ก็จะถูกเพิ่มลงในลิสต์ถัดไป

เมื่อคุณพบการตั้งค่าที่ดีที่สุดสำหรับเกมแบบ Direct3D เกมใดเกมหนึ่งแล้ว  การบันทึกการตั้งค่านั้นให้เป็น tweak ที่กำหนดเองจะช่วยให้คุณสามารถตั้งค่าคอนฟิเกอเรชันให้กับ Direct3D ก่อนที่จะเริ่มเกมได้เร็วขึ้น  และไม่จำเป็นต้องตั้งค่าตัวเลือกทีละตัว


ใช้ในการบันทึกการตั้งค่าปัจจุบันเป็น "tweak" ที่กำหนดเอง การตั้งค่าที่บันทึกไว้ก็จะถูกเพิ่มลงในลิสต์ถัดไป

เมื่อคุณพบการตั้งค่าที่ดีที่สุดสำหรับแอปพลิเคชัน OpenGL แล้ว การบันทึกการตั้งค่านั้นให้เป็น tweak ที่กำหนดเอง จะช่วยให้คุณสามารถตั้งค่าคอนฟิเกอเรชันให้กับ OpenGL ก่อนที่จะเริ่มโปรแกรมได้เร็วขึ้น  และไม่จำเป็นต้องตั้งค่าตัวเลือกทีละตัว


ลบการตั้งค่าที่กำหนดเองที่เลือกไว้ในลิสต์


กลับไปใช้การตั้งค่าที่เป็นดีฟอลต์ทั้งหมด


แสดงไดอะล็อกซึ่งคุณสามารถปรับแต่งการตั้งค่า Direct3D เพิ่มเติมได้


ตัวเลือกนี้จะเปลี่ยนแปลงรูปแบบการกำหนดแอดเดรสของพื้นผิวทางฮาร์ดแวร์ให้กับเท็กเซล (องค์ประกอบของพื้นผิว)

การเปลี่ยนแปลงค่าเหล่านี้จะเป็นการเปลี่ยนตำแหน่งของค่าเริ่มต้นของเท็กเซลที่กำหนดไว้ ค่าดีฟอลต์จะเป็นไปตามข้อกำหนดของ Direct3D ซอฟต์แวร์บางชนิดอาจต้องใช้ค่าเริ่มต้นของเท็กเซลที่กำหนดไว้เป็นที่อื่น คุณภาพของภาพใน
แอปพลิเคชันเหล่านี้จะดีขึ้น หากมีการกำหนดค่านี้ใหม่ โปรดใช้แถบควบคุมแบบเลื่อน เพื่อปรับค่าดังกล่าวให้อยู่ระหว่างมุมซ้ายบนและตรงกลางของเท็กเซล


ตัวเลือกนี้ใช้สำหรับจำกัดจำนวนของเฟรมที่ CPU สามารถจัดเตรียมให้ก่อนที่ชิปกราฟิกจะประมวลผลเฟรมเหล่านี้ (เมื่อไม่มีการใช้งานสัญญาณ VSYNC)

ในบางกรณี หากกำหนดจำนวนของเฟรมที่ต้องเรนเดอร์ก่อนไว้เป็นจำนวนมาก  อาจทำให้เกิด "ข้อมูลอินพุตล่าช้า" กับอุปกรณ์เช่น จอยสติ๊ก เกมแพด หรือแป้นพิมพ์มากตามไปด้วย

โปรดลดค่านี้หากคุณพบว่าการตอบสนองของอุปกรณ์อินพุตที่ต่ออยู่กับเครื่องคอมพิวเตอร์ล่าช้าอย่างเห็นได้ชัดในขณะเล่นเกม


กลับไปใช้การตั้งค่าดีฟอลต์ทั้งหมด


ใช้สำหรับปรับคุณภาพของภาพพื้นผิวที่แสดงในแอปพลิเคชัน OpenGL

ปรับแต่งให้ได้คุณภาพของภาพที่ดีที่สุด โดยการเรนเดอร์พื้นผิวด้วยคุณภาพของภาพสูงสุดที่มีให้ เพื่อให้ได้ลักษณะที่ดีที่สุด

ปรับแต่งเพื่อให้ได้ประสิทธิภาพในการรันสูงสุด โดยการเรนเดอร์พื้นผิวให้มีคุณภาพของภาพลดลง  เพื่อเพิ่มประสิทธิภาพในการรันแอปพลิเคชัน

ผสม จะใช้คุณสมบัติทั้งสองอย่างที่ได้กล่าวถึงด้านบนนี้ผสมผสานกัน ซึ่งเป็นค่าดีฟอลต์


ยอมให้ไดรเวอร์ใช้ส่วนขยาย GL_KTX_buffer_region ของ OpenGL ได้ ซึ่งจะช่วยเพิ่มประสิทธิภาพของแอปพลิเคชัน ในการสร้างโมเดลแบบ 3D ที่สนับสนุนส่วนขยายนี้


ยอมให้มีการใช้หน่วยความจำการแสดงผลภายใน เมื่อมีการใช้ส่วนขยาย GL_KTX_buffer_region  อย่างไรก็ตาม หากหน่วยความจำการแสดงผลภายในที่สามารถใช้ได้มีไม่ถึง 8 เมกะไบต์ การสนับสนุนส่วนขยายแบบดูอัลเพลน (Dual Planes) จะไม่ทำงาน


อนุญาตให้คุณระบุขนาดใหญ่สุดของฮีพพื้นผิวของ PCI

การเพิ่มค่านี้ในระบบ PCI ที่มีหน่วยความจำเพียงพอ อาจเป็นการเพิ่มประสิทธิภาพของแอปพลิเคชัน OpenGL บางอย่างให้ดียิ่งขึ้น

หมายเหตุ: จำนวนหน่วยความจำระบบสูงสุดที่สามารถสงวนไว้สำหรับการจัดเก็บพื้นผิว OpenGL นั้นจะขึ้นอยู่กับจำนวนทางกายภาพของ RAM ที่ติดตั้งไว้ในเครื่องคอมพิวเตอร์ของคุณ หากมี RAM ในระบบมาก คุณก็จะสามารถกำหนดจำนวนหน่วยความจำสำหรับการจัดเก็บพื้นผิวได้มากด้วยเช่นกัน

การตั้งค่านี้ไม่มีผลกับระบบที่ใช้งานกับการ์ดแสดงผลแบบ AGP


คุณสามารถใช้แถบเลื่อนเพื่อปรับแต่งค่าความสว่าง ค่าความคมชัด หรือค่าแกมมาให้กับแชนเนลสีที่เลือกไว้ได้

การควบคุมการแก้ไขสี จะช่วยให้คุณแก้การแปรเปลี่ยนของแสงระหว่างภาพต้นฉบับ กับผลที่ปรากฏบนอุปกรณ์แสดงผลได้ ซึ่งจะมีประโยชน์เมื่อทำงานกับแอปพลิเคชันการประมวลผลภาพ เพื่อทำให้สีของภาพที่ทำออกมาใหม่ตรงกับภาพต้นฉบับ (เช่น ภาพถ่าย) เมื่อภาพเหล่านั้นปรากฏบนหน้าจอของคุณ

เช่นเดียวกัน เกมที่มีคุณสมบัติการเร่งความเร็ว 3D อาจแสดงออกมามืดจนไม่สามารถเล่นได้ การเพิ่มค่าความสว่าง และ/หรือ แกมมาให้เท่าเทียมกันในทุกๆ แชนเนลจะทำให้เกมเหล่านี้สว่างขึ้น ทำให้สามารถเล่นเกมเหล่านี้ได้ง่ายยิ่งขึ้น


ใช้สำหรับเลือกแชนเนลสีซึ่งควบคุมได้โดยใช้แถบเลื่อน คุณสามารถปรับแชนเนลสีแดง สีเขียว หรือสีน้ำเงินทีละแชนเนล หรือจะเลือกปรับทีเดียวทุกแชนเนลก็ได้


กราฟเส้นโค้งของสี เส้นโค้งนี้จะเปลี่ยนตามการตั้งค่าปัจจุบันตามที่คุณปรับความคมชัด ความสว่าง หรือแกมมา


การเลือกตัวเลือกนี้จะเป็นการเรียกการปรับแต่งสีที่คุณได้กำหนดไว้ที่นี่โดยอัตโนมัติเมื่อมีการเริ่มวินโดวส์ใหม่

หมายเหตุ:	หากเครื่องคอมพิวเตอร์ของคุณรันบนเน็ตเวิร์ก สีของหน้าจอจะได้รับการปรับแต่งหลังจากที่คุณล็อกออนเข้าสู่วินโดวส์แล้ว


ลิสต์ของการตั้งค่าสีที่กำหนดเองที่คุณได้บันทึกไว้ การเลือกรายการจากลิสต์จะเป็นการเริ่มใช้การตั้งค่านั้น


ใช้สำหรับบันทึกการตั้งค่าสีปัจจุบันให้เป็นการตั้งค่าที่กำหนดเอง การตั้งค่าที่บันทึกไว้ก็จะถูกเพิ่มลงในลิสต์ถัดไป


ลบการตั้งค่าสีที่กำหนดเองที่ได้เลือกไว้ในลิสต์


กลับไปใช้ค่าของสีทั้งหมดที่กำหนดมาจากโรงงาน


ใช้สำหรับเลือกโหมดไทม์มิงของจอภาพ:

การค้นหาอัตโนมัติ ทำให้วินโดวส์สามารถรับข้อมูลไทม์มิงที่ถูกต้องจากจอภาพได้โดยตรง ซึ่งเป็นค่าดีฟอลต์ โปรดทราบว่าจอภาพรุ่นเก่าๆ อาจไม่สนับสนุนคุณสมบัตินี้

General Timing Formula หรือ GTF จะเป็นมาตรฐานในฮาร์ดแวร์รุ่นใหม่ๆ ส่วนใหญ่

Discrete Monitor Timing หรือ DMT เป็นมาตรฐานเดิมที่ยังคงใช้อยู่ในฮาร์ดแวร์บางชนิด ใช้ตัวเลือกนี้เมื่อฮาร์ดแวร์ของคุณจำเป็นต้องใช้ DMT


เลือกตัวเลือกนี้ไม่ให้ไดรเวอร์มีการแคชเคอร์เซอร์

หากระบบแสดงเคอร์เซอร์ของเมาส์ไม่ถูกต้อง หรือแสดงผิดเพี้ยนในขณะที่รันแอปพลิเคชันนี้ การยกเลิกการแคชเคอร์เซอร์อาจแก้ไขปัญหานี้ได้

หากมีการเปลี่ยนแปลงการตั้งค่านี้ คุณจะต้องเริ่มวินโดวส์ใหม่เพื่อให้การตั้งค่าใหม่มีผล


ตัวเลือกนี้จะป้องกันไม่ให้มีการประมาณค่าแทรกของพิกเซลเมื่อต้องทำการยืดขยายภาพบิตแม็ป

ให้เลือกรายการนี้ หากคุณไม่ต้องการให้ไดรเวอร์การแสดงผล "กลบเกลื่อน" บิตแม็ปเมื่อขยายภาพขึ้น

หากมีการเปลี่ยนแปลงการตั้งค่านี้ คุณจะต้องเริ่มวินโดวส์ใหม่เพื่อให้การตั้งค่าใหม่มีผล


ตัวเลือกนี้จะปิดตัวเร่งความเร็วฮาร์ดแวร์ GDI สำหรับวาดเส้นโค้ง

การเลือกรายการนี้จะข้ามการทำงานของฮาร์ดแวร์ไป และบังคับให้ไดรเวอร์การแสดงผลใช้กลไกภายในของวินโดวส์ในการเรนเดอร์วงกลม วงรี ส่วนโค้งของวงกลม และอื่นๆ

หากมีการเปลี่ยนแปลงการตั้งค่านี้ คุณจะต้องเริ่มวินโดวส์ใหม่เพื่อให้การตั้งค่าใหม่มีผล


เพิ่มไอคอน NVidia QuickTweak ในทาสก์บาร์ของวินโดวส์

ไอคอนนี้จะช่วยให้คุณสามารถใช้การตั้งค่า Direct3D, OpenGL หรือสีแบบกำหนดเอง "แบบทันใจ" จากเมนูป๊อปอัปที่ใช้ง่าย เมนูนี้ยังมีรายการที่ใช้ในการเรียกใช้ค่าดีฟอลต์ และการเข้าสู่ไดอะล็อก Display Properties อีกด้วย


ใช้สำหรับเลือกไอคอนที่จะแสดงยูทิลิตีของ QuickTweak ในทาสก์บาร์ของวินโดวส์

เลือกไอคอนที่คุณต้องการแสดงจากลิสต์ จากนั้นคลิกที่ "ตกลง" หรือ "ใช้" เพื่ออัปเดตไอคอนในทาสก์บาร์


เลือกตัวเลือกนี้เพื่อไม่ให้ไดรเวอร์รองรับคำสั่งพิเศษต่างๆ จาก CPU บางประเภท

CPU บางประเภทสนับสนุนคำสั่ง 3D เพิ่มเติมที่ใช้ร่วมกับโปรเซสเซอร์กราฟิก NVidia ของคุณ และเพิ่มประสิทธิภาพให้กับเกม 3D หรือแอปพลิเคชัน ตัวเลือกนี้จะทำให้คุณสามารถยกเลิกการสนับสนุนคำสั่งเพิ่มเติมเกี่ยวกับ 3D ในไดรเวอร์ ซึ่งจะมีประโยชน์เมื่อต้องการเปรียบเทียบประสิทธิภาพหรือใช้ในการแก้ไขปัญหา


เลือกตัวเลือกนี้เพื่อยกเลิกการรอคอยสัญญาณ VBlank

หรือเรียกอีกอย่างว่า "การไม่ใช้สัญญาณ VSYNC"  ซึ่งจะทำให้มีการเรนเดอร์ภาพไปที่จอแสดงผลทันทีโดยไม่ต้องรอให้จอภาพลากเส้นสแกนทางแนวดิ่งย้อนกลับเสร็จก่อน ซึ่งทำให้มีอัตราเฟรมสูงกว่าอัตรารีเฟรชของจอภาพ แต่อาจจะก่อให้เกิดผลที่สามารถสังเกตเห็นได้ เช่น เกิดภาพรบกวน หรือภาพบางส่วนขาดหายไป  ซึ่งจะทำให้คุณภาพของภาพลดลง


ปิดไดอะล็อกนี้และบันทึกการเปลี่ยนแปลงที่ทำ โดยที่การเปลี่ยนแปลงเหล่านี้จะมีผลต่อเมื่อคุณคลิกที่ปุ่ม "ตกลง" หรือ "ใช้" ในไดอะล็อก "Additional Properties"


ปิดไดอะล็อกนี้โดยไม่บันทึกการเปลี่ยนแปลงใดๆ


ตัวเลือกนี้ทำให้คุณสามารถยกเลิกคุณสมบัติ DirectX 6 ของไดรเวอร์

เกมบางชนิดที่เขียนขึ้นมาเพื่อใช้กับ DirectX เวอร์ชันก่อน อาจรันกับ DirectX 6 ที่ติดตั้งไว้และคุณสมบัติของ DirectX 6 ที่ไดรเวอร์รองรับได้ไม่ถูกต้อง การเลือกตัวเลือกนี้จะเป็นการบังคับให้ไดรเวอร์รันในโหมดที่เข้ากันได้กับ DirectX 5 ดังนั้น เกมรุ่นเก่าๆ จะรันได้อย่างถูกต้อง

โปรดใช้ตัวเลือกนี้หากคุณต้องการรันเกมรุ่นเก่าดังกล่าวที่ไม่สามารถเริ่มต้นหรือไม่สามารถทำงานได้ตามปกติ


ใช้ในการกำหนดว่าจะใช้เมาส์ปุ่มใดในการแสดงเมนู เมื่อคลิกที่ไอคอนบนทาสก์บาร์


เปิดหรือปิดการใช้ข้อความยืนยัน

เลือกตัวเลือกนี้เมื่อคุณไม่ต้องการให้แสดงข้อความยืนยัน เมื่อคุณโหลดค่าคอนฟิเกอเรชัน Direct3D หรือ OpenGL จากเมนู


เลือกตัวเลือกนี้หากคุณต้องการให้ระบบแสดงเมนูทาสก์บาร์ในลักษณะสามมิติ


ตัวเลือกนี้จะช่วยให้คุณสามารถกำหนดการจัดตำแหน่งของภาพบนจอการแสดงผลแบบเรียบได้  เมื่อคุณรันที่ความละเอียดต่ำกว่าความละเอียดสูงสุดที่จอภาพสนับสนุน


เลือกรายการนี้หากคุณต้องการให้ตัวเลือกที่เลือกไว้มีผลทุกครั้งที่เริ่มวินโดวส์


ใช้ปุ่มลูกศรในการปรับตำแหน่งของเดสก์ทอปในจอภาพของคุณ


รีเซ็ตเดสก์ทอปให้กลับเป็นตำแหน่งดีฟอลต์ ที่ความละเอียดและอัตราการรีเฟรชปัจจุบัน


ตัวเลือกเหล่านี้ใช้สำหรับเลือกอุปกรณ์แสดงผลเอาต์พุต (จอภาพ, จอภาพดิจิตอลแบบเรียบ หรือโทรทัศน์ ทั้งนี้ขึ้นอยู่กับว่าการ์ดแสดงผลของคุณสนับสนุนอุปกรณ์ชนิดใด)


เปิดวินโดวส์ที่คุณสามารถปรับแต่งการตั้งค่าให้กับอุปกรณ์แสดงผลแบบแอกทีฟได้


แสดงรูปแบบและการตั้งค่าสำหรับประเทศต่างๆ  ในการใช้โทรทัศน์เป็นอุปกรณ์เอาต์พุต


เปิดวินโดวส์สำหรับระบุรูปแบบของเอาต์พุตทางโทรทัศน์


คุณสามารถเลือกรูปแบบเอาต์พุตที่แสดงทางโทรทัศน์สำหรับประเทศที่คุณอยู่ได้จากลิสต์นี้

หมายเหตุ:	ในกรณีที่ประเทศของคุณไม่มีอยู่ในลิสต์ คุณควรเลือกประเทศที่ใกล้เคียงกับประเทศที่อยู่ของคุณมากที่สุด


ทำให้รูปแบบที่เลือกไว้นี้เป็นค่าดีฟอลต์ที่ใช้เมื่อเปิดเครื่อง

เมื่อเปิดเครื่องคอมพิวเตอร์โดยที่มีโทรทัศน์ต่ออยู่กับการ์ดแสดงผลเพียงอุปกรณ์เดียว  ตัวเลือกนี้จะทำให้ข้อความที่ปรากฏบนจอแสดงผลในระหว่างกระบวนการบูตทั้งหมด แสดงออกมาทางโทรทัศน์ในรูปแบบที่ถูกต้อง


ใช้ปุ่มลูกศรในการปรับตำแหน่งของเดสก์ทอปบนโทรทัศน์

หมายเหตุ:	หากภาพที่ปรากฏบนโทรทัศน์ล้มหรือหน้าจอว่างเปล่าเนื่องมาจากการปรับสีจนเข้มเกินไป โปรดรอประมาณ 10 วินาที ภาพจะกลับสู่ตำแหน่งดีฟอลต์โดยอัตโนมัติ จากนั้นคุณจะสามารถปรับตั้งค่าได้ใหม่ เมื่อคุณจัดตำแหน่งเดสก์ทอปให้ตรงกับตำแหน่งที่คุณต้องการแล้ว คุณจะต้องคลิกที่ปุ่ม "ตกลง" หรือ "ใช้" เพื่อบันทึกการตั้งค่าก่อนรอเป็นเวลา 10 วินาที


รีเซ็ตเดสก์ทอปในโทรทัศน์ให้เป็นตำแหน่งดีฟอลต์ที่ความละเอียดปัจจุบัน


ใช้การควบคุมเหล่านี้เพื่อปรับความสว่างและความเข้มของสีภาพที่ปรากฏบนโทรทัศน์


ใช้การควบคุมนี้เพื่อปรับตัวกรองการกะพริบของภาพที่คุณต้องการใช้กับสัญญาณโทรทัศน์

ขอแนะนำให้คุณปิดตัวกรองการกะพริบของภาพให้หมด เมื่อมีการฉายภาพยนตร์ DVD จากเครื่องถอดรหัสที่เป็นฮาร์ดแวร์


เลือกความละเอียดของจอภาพและความเข้มของสีให้กับเอาต์พุตที่แสดงทางโทรทัศน์